**LONČEK ZA SVINČNIKE**

**Materiali :**

* barvna penasta guma (»musgumi«),
* lonček od mleka v prahu.



**Pripomočki:**

* marker,
* lepilna pištola,
* škarje,
* lepilo,
* svinčnik,
* ravnilo,
* naprava za izrezovanje,
* rezalne šablone.



**Postopek izdelave:**

Najprej sem očistil lonček in mu odstranil nalepko. Nato sem vzel penasto gumo rjave barve in izrezal pravokotnik. Površino pravokotnika sem izmeril s pomočjo lončka. Z njim sem oblepil lonček s pomočjo lepilne pištole. Iz penaste gume rumene barve sem izrezal vijuge, ki predstavljajo med, ki teče iz lončka. To sem prilepil z lepilom na vrh lončka.



Nato sem s pomočjo strojčka za izrezovanje ter rezalnih šablon izrezal rožice iz različnih barv penaste gume. Na penasto gumo rumene barve sem narisal trup čebelice in jo izrezal. Nanj sem narisal z markerjem črne barve proge in oči. Iz penaste gume bele barve pa sem izrezal krila. Nato sem s pomočjo lepila sestavil čebelice. Pripravljene rožice in čebelice sem nalepil na lonček.



In nastal je lonček za svinčnike.

